На основу члана 43. став 2. Закона о државном премеру и катастру („Службени гласник РС“ бр. 72/2009, 18/2010, 65/2013, 15/2015-Одлука УС РС, 96/2015, 113/2017-др. закон, 27/2018-др. закон, 41/2018-др. закон и 9/2020-др. закон) и члана 37. став 1. тачка 28) Статута Града Ниша („Службени лист Града Ниша“, број 88/2008, 143/2016 и 18/2019), поступајући по захтеву за давање мишљења Републичког геодетског завода 03 број 950-1/2021 од 17.9.2021. године чији саставни део је Предлог одлуке о промени границе катастарских општина Kаменица и Ниш ”Црвени Kрст”,

 Скупштина Града Ниша, на седници одржаној дана \_\_\_\_\_\_\_\_\_2022. године, даје

 **М И Ш Љ Е Њ Е**

I Скупштина Града Ниша даје позитивно мишљење на Предлог одлуке о промени границе катастарских општина Kаменица и Ниш ”Црвени Kрст”, чији саставни део је и скица промена границе.

II Ово мишљење се упућује Републичком геодетском заводу ради доношења одлуке Владе Републике Србије о утврђивању промене границе катастарских општина, како је наведено у Предлогу одлуке.

III Мишљење објавити у „Службеном листу Града Ниша”.

Број

У Нишу, 2022. године

**СКУПШТИНА ГРАДА НИША**

**ПРЕДСЕДНИК**

**др Бобан Џунић**

**О б р а з л о ж е њ е**

Правни основ за давање овог претходног мишљења садржан је у члану 43. став 2. Закона о државном премеру и катастру („Службени гласник РС“ бр. 72/2009, 18/2010, 65/2013, 15/2015 - Одлука УС РС,  96/2015, 113/2017 – др. закон, 27/2018 – др. закон, 41/2018 – др. закон и 9/2020 – др. закон.), којим је прописано да о промени границе катастарске општине одлучује Влада на предлог Завода, по претходно прибављеном мишљењу јединице локалне самоуправе на чијој се територији налази та катастарска општина, односно суседних јединица локалне самоуправе, када промена границе катастарске општине мења границу јединице локалне самоуправе.

Републички геодетски завод, обратио се Граду Нишу, као јединици локалне самоуправе, захтевом 03 број 950-1/2021 од 17.9.2021. године, и поновљеном ургенцијом 03 број 950-1/2021 од 25.8.2022. године, ради прибављања мишљења на Предлог одлуке о промени граница катастарских општина Каменица и Ниш „Црвени Крст“, како би исту, у складу са напред наведеним чланом 43 став 2 Закона предложили Влади Републике Србије.

 Чланом 28. Одлуке о изменама и допунама Статута Града Ниша („Службени лист Града Ниша“, број 18/2019) дефинисана је измена граница градских општина Пантелеј и Црвени Крст, тако што се део катастарске општине Каменица (градска општина Пантелеј) припаја катастарској општини Ниш „Црвени Крст“ (градска ппштина Црвени Крст).

Предлог одлуке о промени граница катастарских општина Каменица и Ниш „Црвни Крст“ са скицом, усаглашен je са Одлуком о изменама и допунама Статута Града Ниша („Службени лист Града Ниша“, број 18/2019). Променом границе између катастарских општина „Каменица“ и Ниш “Црвени Крст“, Град Ниш, катастарској општини Ниш „Црвени Крст“ припајају се катастарске парцеле из катастарске општине Каменица, у укупној површини од 203 ха 86а 17м2.

Промену граница катастарских општина Каменица и Ниш “Црвени Крст“ Републички геодетски завод предлаже Влади РС, како би се, након измена Статута Града Ниша из 2019. године, којим је поред осталог измењена и граница градских општина Пантелеј и Црвени Крст, усагласиле границе и територије наведених градских општина са катастарским општинама и катастарским парцелама које припадају наведеним градских општинама.

Из наведених разлога, даје се позитивно мишљење на Предлог одлуке о промени границе катастарских општина Каменица и Ниш „Црвени Крст“.

ГРАДСКА УПРАВЕ ЗА ГРАЂЕВИНАРСТВО

в. д. НАЧЕЛНИК

Марина Малбаша, дипл.инж.грађ.